open-index/open-wikipedia-markdown huggingface dataset:
ভিএফবি স্টুটগার্ট

**ভেরাইন ফুর বেভেগংস্পিলে স্টুটগার্ট ১৮৯৩ ইভি** (সাধারণত **ভিএফবি স্টুটগার্ট** () নামে পরিচিত) হচ্ছে স্টুটগার্ট ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৮৯৩ সালের ৯ই সেপ্টেম্বর তারিখে প্রতিষ্ঠিত হয়েছে। ভিএফবি স্টুটগার্ট তাদের সকল হোম ম্যাচ স্টুটগার্টের মার্সিডিজ-বেঞ্জ এরিনায় খেলে থাকে; যার ধারণক্ষমতা হচ্ছে ৬০,৪৪৯। বর্তমানে এই ক্লাবের ম্যানেজারের দায়িত্ব পালন করছেন পেল্লেগ্রিনো মাতারাজ্জো এবং সভাপতির দায়িত্ব পালন করছেন ক্লাউ ভগট। জার্মান মধ্যমাঠের খেলোয়াড় গনসালো কাস্ত্রো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ভিএফবি স্টুটগার্ট এপর্যন্ত ১১টি শিরোপা জয়লাভ করেছে; যার মধ্যে ৫টি বুন্দেসলিগা, ২টি ২. বুন্দেসলিগা, ৩টি ডিএফবি-পোকাল এবং ১টি জার্মান সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার সবগুলো হচ্ছে উয়েফা ইন্টারটোটো কাপ।

## অর্জন
### লীগ
* **[[বুন্দেসলিগা]]:**
** **চ্যাম্পিয়ন:** ১৯৫০, ১৯৫২, ১৯৮৩–৮৪, ১৯৯১–৯২, ২০০৬–০৭
* **[[২. বুন্দেসলিগা]]:**
** **চ্যাম্পিয়ন:** ১৯৭৬–৭৭, ২০১৬–১৭ 
* **[[ডিএফবি-পোকাল]]:**
** **চ্যাম্পিয়ন:** ১৯৫৩–৫৪, ১৯৫৭–৫৮, ১৯৯৬–৯৭
* **[[জার্মান সুপার কাপ]]:**
** **চ্যাম্পিয়ন:** ১৯৯২

### আন্তর্জাতিক
* **[[উয়েফা কাপ]]:**
** রানার-আপ: ১৯৮৮–৮৯
* **[[উয়েফা কাপ উইনার্স কাপ]]:**
** রানার-আপ: ১৯৯৭–৯৮
* **[[উয়েফা ইন্টারটোটো কাপ]]:**
** **চ্যাম্পিয়ন:** ২০০০, ২০০২, ২০০৮ **(রেকর্ড)**

## তথ্যসূত্র

## বহিঃসংযোগ

* 

বিষয়শ্রেণী:ভিএফবি স্টুটগার্ট
বিষয়শ্রেণী:বুন্দেসলিগার ক্লাব
বিষয়শ্রেণী:জার্মানির ফুটবল ক্লাব
বিষয়শ্রেণী:১৮৯৩-এ জার্মানিতে প্রতিষ্ঠিত
বিষয়শ্রেণী:১৮৯৩-এ প্রতিষ্ঠিত ফুটবল ক্লাব
বিষয়শ্রেণী:২. বুন্দেসলিগার ক্লাব
সাতবেড়িয়া

**সাতবেড়িয়া** হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকে অবস্থিত একটি গ্রাম।

## ভূগোল
সাতবেড়িয়া গ্রামের স্থানাঙ্ক ।

## জনপরিসংখ্যান
২০১১ সালের জনগণনা অনুযায়ী, সাতবেড়িয়ার জনসংখ্যা ১,৩৭৮। এর মধ্যে ৭২৫ জন (৫৩ শতাংশ) পুরুষ এবং ৬৫৩ জন (৪৭ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ১৪৯। হাটবসন্তপুরের মোট সাক্ষর জনসংখ্যা ৯৫৭ (অন্যূন ছয় বছর বয়সী জনসংখ্যার ৭৭.৮৭ শতাংশ)।

## সাতবেড়িয়া চিত্রকক্ষ

File:Atchala temple (Raghubir temple of the Rai family.) of Satberia village in Goghat PS in Hooghly district 01.jpg|রায় পরিবার প্রতিষ্ঠিত রঘুবীর মন্দির, আটচালা, ল্যাটেরাইট মৃত্তিকায় নির্মিত (২০১৮ সালে তোলা ছবি)
File:Atchala temple (Raghubir temple of the Rai family.) of Satberia village in Goghat PS in Hooghly district 06.jpg|রঘুবীর মন্দিরের অলংকরণ
File:Atchala temple (Raghubir temple of the Rai family.) of Satberia village in Goghat PS in Hooghly district 18.jpg|মন্দিরের সম্মুখভাগের নিকটচিত্র 


## তথ্যসূত্র

## বহিঃসংযোগ

বিষয়শ্রেণী:হুগলি জেলার গ্রাম
এমসিজিএস ব্যারাকুদা

**এমসিজিএস ব্যারাকুদা** হল জাতীয় উপকূলরক্ষী মরিশাসের একটি কোরা-শ্রেণির অফশোর টহল জাহাজ। কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্স দ্বারা নির্মিত জাহাজটি ২০১৩ সালের ২ অগাস্ট জলে ভাসানো হয়। এটি কোনও ভারতীয় শিপইয়ার্ড দ্বারা রফতানি করা প্রথম যুদ্ধজাহাজ।

## ইতিহাস
ভারত ও মরিশাস ২০১১ সালের মার্চ মাসে এমসিজিএস ব্যারাকুদা ক্রয়ের চুক্তি সম্পাদন করে। এর তলি ২০১২ সালের এপ্রিলে স্থাপন করা হয় এবং ২০১৩ সালের ২ অগাস্ট জলে ভাসানো হয়। এই জাহাজটি ৪২ মাসের মধ্যে তৈরি করা হয় এবং প্রধানমন্ত্রী নরেন্দ্র মোদীর ২০১৪ সালের সেপ্টেম্বর মাসে মরিশাসে রাষ্ট্রীয় সফরের সময় মরিশাসের জাতীয় উপকূলরক্ষী বাহিনীর কাছে পৌঁছে দেওয়া হয়।

## তথ্যসূত্র

বিষয়শ্রেণী:কলকাতায় নির্মিত জাহাজ
বিষয়শ্রেণী:কোরা-শ্রেণির কর্ভেট
বিষয়শ্রেণী:ভারতে নির্মিত জাহাজ
বিষয়শ্রেণী:২০১৩-এর জাহাজ
পশতুনখোয়া মিল্লি আওয়ামী পার্টি

**পশতুনখোয়া মিল্লি আওয়ামী পার্টি** (; ) হচ্ছে পাকিস্তানের বেলুচিস্তান প্রদেশের একটি রাজনৈতিক দল। দলটির সংক্ষিপ্ত নাম হচ্ছে **পিএমএএপি** (*PMAP*) কিংবা **পিকেএমএপি** (*PKMAP*)। ২০১৩ সালে অনুষ্ঠিত হওয়া পাকিস্তানের সাধারণ নির্বাচনের পর এই দলটি পাকিস্তান মুসলিম লীগ- নওয়াজের সাথে জোটবদ্ধ হয়ে বেলুচিস্তান প্রাদেশিক সরকারের অংশীদার ছিল এবং পরবর্তী সময়ে দলটি পিএমএল-এন সরকারের বেশ কয়েকটি চ্যালেঞ্জের সময়ে পিএমএল-এনের পাশে ছিল।

## মতাদর্শ
পশতুনখোয়া মিল্লি আওয়ামী পার্টি পাকিস্তানের উত্তর-পশ্চিমাঞ্চলীয় কেন্দ্রশাসিত উপজাতীয় এলাকাগুলোকে (এফএটিএ) খায়বার পাখতুনখোয়া প্রদেশে একীভূত করার বিরোধিতা করেছে এবং দলটি তাদের এই অবস্থানের জন্য ব্যাপক সমালোচিত হয়েছে। এই দলটির প্রধান হচ্ছে পশতুন জাতীয়তাবাদী নেতা মেহমুদ খান আছকজাই। তিনি এর পূর্বে পরামর্শ দিয়েছিলেন যে কেন্দ্রশাসিত উপজাতীয় এলাকাগুলোকে কোনও গভর্নর বা কাউন্সিলর দ্বারা পরিচালিত করা উচিত। আর এই গভর্নর বা কাউন্সিলরগণ প্রাপ্ত বয়স্ক জনগণের ভোটাধিকার প্রয়োগ তথা ভোটদানের মাধ্যমে নির্বাচিত হওয়া উচিত। এছাড়াও পশতুনখোয়া মিল্লি আওয়ামী পার্টির প্রধান আছাকজাই পাক-আফগান সীমান্ত থেকে শুরু করে পাকিস্তানের মিয়ানওয়ালি পর্যন্ত অঞ্চলে বসবাসকারী পশতুনদের জন্য একটি স্বতন্ত্র প্রদেশ গঠনেরও আহ্বান জানিয়েছেন।

## নির্বাচনী ইতিহাস
২০১৮ সালে অনুষ্ঠিত হওয়া পাকিস্তানের সাধারণ নির্বাচনে দলটির নেতা মেহমুদ খান আছকজাই তার নিজ আসন থেকেই পরাজিত হন। এই আসনটিও দলটির হাতছাড়া হওয়ার ফলে সর্বশেষ সাধারণ নির্বাচলে দলটি জাতীয় পরিষদে একটিও আসন জয় করতে পারেনি। অন্যদিকে বেলুচিস্তান প্রদেশের প্রাদেশিক পরিষদে পশতুনখোয়া মিল্লি আওয়ামী পার্টি একটি আসন জয় লাভ করতে সক্ষম হয়। এর আগে ২০১৩ সালে অনুষ্ঠিত হওয়া পাকিস্তান সাধারণ ও প্রাদেশিক পরিষদ নির্বাচনে এই দলটি জাতীয় পরিষদে তিনটি এবং বেলুচিস্তান প্রাদেশিক পরিষদে ১০ টি আসনে জয় লাভ করে। অন্য দিকে  ২০০২ সালের নির্বাচনে পিকেএমএপি একটি  জাতীয় পরিষদের আসন এবং বেলুচিস্তান প্রাদেশিক পরিষদের তিনটি প্রাদেশিক আসন লাভ করতে সক্ষম হয়। ১৯৯৭ সালের নির্বাচনে দলটি দুটি প্রাদেশিক পরিষদের আসনে জয় লাভ করতে সক্ষম হয়। ১৯৯৩ সালে এটি তিনটি জাতীয় পরিষদের াসন এবং চারটি প্রাদেশিক পরিষদের আসনে বিজয় লাভ করে। এর পূর্বে ১৯৯০ সালের নির্বাচনে পশতুনখোয়া মিল্লি আওয়ামী পার্টি তিনটি প্রাদেশিক পরিষদের আসনে জয় অর্জনে সক্ষম হয়।

## তথ্যসূত্র

## বহিঃসংযোগ
* 

বিষয়শ্রেণী:পাকিস্তানের রাজনৈতিক দল
বিষয়শ্রেণী:পাকিস্তানে ধর্মনিরপেক্ষতা
ব্রহ্মপুত্র-শ্রেণির ফ্রিগেট

**ব্রহ্মপুত্র-শ্রেণির ফ্রিগেট** (টাইপ ১৬এ বা প্রকল্প ১৬এ) হল ভারতে নকশাকৃত ও নির্মিত ভারতীয় নৌবাহিনীর গাইডল-মিসাইল ফ্রিগেট। এগুলি হল স্থানচ্যুতি ৩,৮৫০ টন ও ১২৬ মিটার (৪১৩ ফুট) দৈর্ঘ্যের সাথে গোদাবরী শ্রেণির বর্ধন।  অভ্যন্তরীণভাবে অনুরূপ হাল ও মাত্রা সত্ত্বেও, ব্রহ্মপুত্র ও গোদাবরী শ্রেণির বিভিন্ন কনফিগারেশন, অস্ত্র ও ক্ষমতা রয়েছে। এই শ্রেণীর ৩ টি জাহাজ ভারতীয় নৌবাহিনীর পরিষেবায় যুক্ত রয়েছে।

শ্রেণি ও নেতৃত্ব প্রদানকারী জাহাজ আইএনএস ''ব্রহ্মপুত্র''-এর নামকরণ ব্রহ্মপুত্র নদের নামানুসারে করা হয়। শ্রেণির পরবর্তী জাহাজ  আইএনএস বেতওয়া এবং আইএনএস বিয়াসের নামও রাখা হয়েছে ভারতীয় নদীর নাম অনুসারে।

## ইতিহাস
১৯৮৬ সালে রাজনৈতিক বিষয়ক মন্ত্রিপরিষদ কমিটি (সিসিপিএ) ভারতের যুদ্ধ জাহাজ নির্মাণের সক্ষমতা বৈচিত্র্যকরণের সিদ্ধান্ত নেয় এবং বোম্বের মাজাগাঁও ডক লিমিটেডে (এমডিএল) নির্মিত গোদাবরী-শ্রেণির ফ্রিগেটগুলির একটি বিকল্প উৎপাদন কেন্দ্র শুরু করার সিদ্ধান্ত নেওয়া হয়। কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্সে (জিআরএসই) আরও ৩ টি অতিরিক্ত গোদাবরী-শ্রেণির ফ্রিগেট তৈরি করা হয়। এমডিএল থেকে জিআরএসইতে প্রযুক্তি স্থানান্তরের পরে ১৯৮৮ সালে উৎপাদন শুরু হয় এবং ১৯৯৩ সাল থেকে ১৯৯৬ সালের সালের মধ্যে জাহাজ সরবরাহ করা হয়।

যাইহোক, উৎপাদন শুরু হওয়ার সময় ভারতীয় নৌবাহিনীর প্রয়োজনীয়তাগুলি সংশোধন করা হয়, যার ফলে নকশায় ঘন ঘন পরিবর্তন ঘটে। পুনরায় নকশা করা জাহাজ **প্রকল্প ১৬এ** এর সাধারণ বিন্যাস অঙ্কনগুলি ১৯৯৪ সালের সেপ্টেম্বরে চূড়ান্ত হয়।

২০১৬ সালের ৫ ডিসেম্বর মুম্বাইয়ের নৌ ডকইয়ার্ডে আইএনএস বেতোয়াতের মেরামতের কাজ চলাকালে জাহাজটি আনডকিং করার সময় উল্টে যায়। জাহাজের উদ্ধার এবং মেরামত করতে প্রায় দুই বছর সময় লাগবে।

## শ্রেণীর জাহাজ

## তথ্যসূত্র

## বহিঃসংযোগ

বিষয়শ্রেণী:ব্রহ্মপুত্র-শ্রেণির ফ্রিগেট
বিষয়শ্রেণী:ফ্রিগেট শ্রেণি
বিষয়শ্রেণী:ভারতে নির্মিত জাহাজ
আবুল খান

**আবুল বাশার খান শাহীন** (জন্ম: ১ মার্চ ১৯৬০) একজন বাংলাদেশী বংশোদ্ভূত মার্কিন ব্যবসায়ী ও রাজনীতিবিদ। তিনি রকিংহাম-২০ নির্বাচনী এলাকা থেকে নিউ হ্যাম্পশায়ার হাউস অব রিপ্রেজেনটেটিভসের সদস্য হিসেবে দায়িত্ব পালন করছেন।

## জন্ম ও পরিবার
আবুল বাশার খান ১৯৬০ সালের ১ মার্চ পিরোজপুর জেলার ভান্ডারিয়া উপজেলায় জন্মগ্রহণ করেন। প্রতিরক্ষা মন্ত্রণালয়ের সাবেক সহকারী সচিব মাহাবুব উদ্দিন খান কাঞ্চন এবং শাহানারা বেগমের দুই ছেলে ও দুই মেয়ের মধ্যে বাশারই সবার বড়। ছোট বোন রোজী খান অস্ট্রেলিয়ায় এবং পরিবারের বাকি সদস্যগণ মার্কিন যুক্তরাষ্ট্রে বসবাস করছেন।

## শিক্ষাজীবন
আবুল ১৯৭৬ সালে ঢাকার মুসলিম সরকারি উচ্চ বিদ্যালয় থেকে ম্যাট্রিক পরীক্ষায় উত্তীর্ণ হন। এরপর ১৯৭৮ সালে নটর ডেম কলেজ থেকে উচ্চমাধ্যমিক শিক্ষা সম্পন্ন করে তিনি ঢাকা বিশ্ববিদ্যালয়ে রাষ্ট্রবিজ্ঞান বিভাগে ভর্তি হন। সেখানে তিন বছর অধ্যায়নের পর ১৯৮১ সালের ১০ জানুয়ারি স্টুডেন্ট ভিসায় মার্কিন যুক্তরাষ্ট্রে গমন করেন এবং সেখানেই স্থায়ী হন।

## কর্মজীবন
আবুল খান যুক্তরাষ্ট্রে গিয়ে ক্ষুদ্র ব্যবসার সাথে জড়িত হন। পরবর্তীতে, ২০০০ সালে তিনি নিউ হ্যাম্পশায়ারের সিব্রুক শহরে একটি ব্যবসাপ্রতিষ্ঠান ক্রয় করেন। সেখানে নিত্যপ্রয়োজনীয় বিভিন্ন দ্রব্য বিক্রয়ের পাশাপাশি একটি গ্যাস স্টেশনও ছিল।

বাশার প্রথম নির্বাচনে অংশ নেন ২০০৫ সালে। সে বছর সিব্রুকের প্ল্যানিং বোর্ডের সদস্য নির্বাচনে চার প্রতিদ্বন্দ্বীকে হারিয়ে জয়লাভ করেন তিনি। এরপর ২০০৬ সালে তিনি সিব্রুকের বাজেট কমিটির সদস্য নির্বাচিত হন। ২০০৮ এবং ২০১১ সালে তিনি সিব্রুক বোর্ড অব সিলেক্টম্যান পদে নির্বাচিত হন। এসময় তিনি শহরটিতে পারমাণবিক বিদ্যুত কেন্দ্র ও পানি পরিশোধন কেন্দ্র নির্মাণে ভূমিকা রাখেন। পরবর্তীতে, ২০১২ সালের ৬ নভেম্বর অনুষ্ঠিত নির্বাচনে তিনি রিপাবলিকান পার্টির হয়ে অংশ নেন এবং নিউ হ্যাম্পশায়ারের হাউস অব রিপ্রেজেন্টেটিভের সদস্য নির্বাচিত হন। সর্বশেষ ২০২০ সালের ৩ নভেম্বরের নির্বাচনেও তিনি এ পদে চতুর্থ বারের মতো নির্বাচিত হন।

## ব্যক্তিগত জীবন
১৯৮৪ সালে আবুল বাশার পিরোজপুরের মেয়ে মর্জিয়া হুদা খানের সাথে বিবাহ বন্ধনে আবদ্ধ হন। এ দম্পতির এক ছেলে ও এক মেয়ে আছে। ছেলের নাম আতিক খান ও মেয়ের নাম নূসরাত জাহান।

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভান্ডারিয়া উপজেলার ব্যক্তি
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন রাজনীতিবিদ
বিষয়শ্রেণী:বাংলাদেশী বংশোদ্ভূত মার্কিন ব্যক্তি
বিষয়শ্রেণী:ঢাকা গভর্নমেন্ট মুসলিম হাই স্কুলের প্রাক্তন শিক্ষার্থী
বিষয়শ্রেণী:পিরোজপুর জেলার রাজনীতিবিদ
প্রত্নতাত্ত্বিক জাদুঘর ও পোর্ট্রেট গ্যালারী

থাম্ব|right|প্রত্নতাত্ত্বিক জাদুঘর ও গোয়ায় অবস্থিত অ্যাসিসির সেন্ট ফ্রান্সিসের গির্জা

**প্রত্নতাত্ত্বিক জাদুঘর ও পোর্ট্রেট গ্যালারী** ১৯৬৪ সালে স্থাপন করা হয়েছিল এবং ১৯৮১-৮২ সালে পুনর্গঠন করা হয়েছিল। এটি ভারতীয় পুরাতত্ত্ব সর্বেক্ষণ কর্তৃক পরিচালিত এবং এটি পূর্বতন পর্তুগিজ উপনিবেশের রাজধানী পুরাতন গোয়ায় অবস্থিত যা এক সময়কার ঐতিহাসিক  শহর এবং বর্তমানে প্রচুর সংখ্যক পর্যটক আকর্ষণ করে।

## অবস্থান
জাদুঘর এবং গ্যালারীটি অ্যাসিসির সেন্ট ফ্রান্সিসের কনভেন্ট ও গির্জার কনভেন্ট বিভাগে অবস্থিত।

## প্রদর্শনী
প্রদর্শনীতে থাকা জিনিসগুলি আটটি গ্যালারির অংশ হিসাবে অন্তর্ভুক্ত হয়েছে, যা গোয়ায় পর্তুগিজ শাসন এবং গোয়ার  প্রাক-ইতিহাস এবং প্রাথমিক ইতিহাস বর্ণনা করে। মধ্যযুগের পরের দিকের ইতিহাসও নিপুণভাবে দেখানো হয়েছে। ঔপনিবেশিক গোয়ার গভর্নর এবং ভাইসরয়দেরও প্রতিকৃতি রয়েছে।

এগুলির পাশাপাশি রয়েছে ডাকটিকিট, কাঠের ভাস্কর্য, স্তম্ভ এবং অন্যান্য সামগ্রী৷ প্রদর্শনীতে কৃত্রিম এবং প্রাকৃতিক আলো ব্যবহৃত হয়েছে। পর্তুগিজ মহাকাব্য কবি লুইস ভাজ ডি ক্যামোয়েসের আসলের চেয়ে বড় মূর্তি এখানে বিশেষভাবে লক্ষণীয়। এছাড়াও হিরো পাথর, সতী পাথর, ফারসি এবং আরবি শিলালিপি, পর্তুগিজ অস্ত্র (রাইফেল, তরোয়াল, খঞ্জক) রয়েছে। ভিডিও প্রদর্শনীও দর্শকদের জন্য উপলভ্য এবং এখানে একটি প্রকাশনা বিক্রয়কেন্দ্রও রয়েছে৷

## গ্যালারী

Archaeological Museum Entrance Goa DSC02491.JPG|গোয়ার প্রত্নতাত্ত্বিক জাদুঘরের প্রবেশপথ৷
Siva With Moustache From Archaeological Museum GOA IMG 20141222 122455775.jpg|গোয়ার প্রত্নতাত্ত্বিক জাদুঘরে রাখা ভগবান শিবের গুম্ফসমন্বিত মূর্তি


## তথ্যসূত্র

## বহিঃসংযোগ

*প্রত্নতাত্ত্বিক জাদুঘর,পুরাতন গোয়া,দাপ্তরিক সাইট

বিষয়শ্রেণী:জাদুঘর
বিষয়শ্রেণী:ভারতের জাদুঘর
বিষয়শ্রেণী:১৯৬৪-এ প্রতিষ্ঠিত জাদুঘর
বিষয়শ্রেণী:ভারতের প্রত্নতাত্ত্বিক জাদুঘর
বিষয়শ্রেণী:গোয়ার জাদুঘর
সম্পদ কর

থাম্ব|এইভাবে '''সম্পদ কর''' অর্থনৈতিক প্রবৃদ্ধিকে প্রভাবিত করতে পারে
**সম্পদ কর** (ইংরেজিতে wealth tax, capital tax বা equity tax) কোনও ব্যক্তি বা প্রতিষ্ঠানের (কোনও সত্তার) অধিকারে থাকা সম্পদের উপরে প্রযুক্ত করকে বোঝায়। এর মধ্যে ব্যক্তিগত সম্পদ, যেমন নগদ অর্থ, ব্যাংকে গচ্ছিত অর্থ, স্থাবর সম্পত্তি, বীমা পরিকল্পনা ও অবসর বৃত্তি পরিকল্পনাতে বিদ্যমান সম্পদ, কর্পোরেশন নয় এমন ব্যবসা কারবারের মালিকানা, আর্থিক লগ্নিপত্র এবং ব্যক্তিগত তহবিল, ইত্যাদি অন্তর্ভুক্ত থাকতে পারে। সাধারণত দায়গুলিকে (মূলত বন্ধক ও অন্যান্য ঋণ) একজন ব্যক্তির সম্পদের গণনা থেকে বাদ দেওয়া হয়। সেজন্য অনেক সময় সম্পদ করকে **নিট সম্পদ কর** নামেও ডাকা হয়। সম্পদ কর পরিকল্পনাগুলিকে বিশ্বের বহু দেশে প্রয়োগ করা হয়েছে এবং এগুলির উদ্দেশ্য ব্যক্তির হাতে সম্পদের পুঞ্জীভবন হ্রাস করা।

## তথ্যসূত্র

## আরও দেখুন
* আয়কর

বিষয়শ্রেণী:সম্পদ
বিষয়শ্রেণী:করারোপ ও পুনর্বিতরণ
বিষয়শ্রেণী:ব্যক্তিগত কর
বিষয়শ্রেণী:বিত্ত
২০১৬–১৭ ইংল্যান্ড ক্রিকেট দলের ভারত সফর

ইংল্যান্ড ক্রিকেট দল পাঁচটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা নভেম্বর ২০১৬ থেকে ফেব্রুয়ারি ২০১৭-এ অনুষ্ঠিত হয়। 

## দলীয় সদস্য

## টেস্ট সিরিজ
### ১ম টেস্ট

### ২য় টেস্ট

### ৩য় টেস্ট

### ৪র্থ টেস্ট

### ৫ম টেস্ট

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ

বিষয়শ্রেণী:২০১৬-এ ইংরেজ ক্রিকেট
বিষয়শ্রেণী:২০১৭-এ ইংরেজ ক্রিকেট
বিষয়শ্রেণী:২০১৬-এ ভারতীয় ক্রিকেট
বিষয়শ্রেণী:২০১৭-এ ভারতীয় ক্রিকেট
বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা
বিষয়শ্রেণী:ইংল্যান্ড ক্রিকেট দলের ভারত সফর
সংকট ভর

**ক্রিটিক্যাল মাস**, **ক্রান্তি ভর** বা **সংকট ভর** হলো কোনো ফিসাইল মেটেরিয়ালের (সহজ ভাষায়, যে পদার্থে ফিসন ঘটে) সর্বনিম্ন পরিমাণ, যা (নির্দিষ্ট পরিস্থিতিতে) একটি স্ব-নির্ভর বিক্রিয়া নিউক্লিয়ার চেইন রিঅ্যাকশনের জন্য (চেইন রিঅ্যাকশন শুরু হয়ে চলতে থাকবে) প্রয়োজন। এটি বেশ কিছু বিষয়ের উপরে নির্ভর করে। যেগুলির মধ্যে রয়েছে ফিসাইল মেটেরিয়ালের প্রকৃতি, ঘনত্ব, বিশুদ্ধতা, আকৃতি, পরিপার্শ্বিক অবস্থা ইত্যাদি। পারমাণবিক অস্ত্র সংক্রান্ত ক্ষেত্রে ক্রিটিক্যাল মাস একটি খুবই গুরুত্বপূর্ণ বিষয়।

## ব্যাখ্যা

যে নিউক্লিয় বিক্রিয়ায় একটি পরমাণু ভেঙ্গে (জোড়পূর্বক অথবা স্বতঃস্ফূর্ত) একাধিক হালকা ভিন্ন মৌলের পরমাণু তৈরি করে তাকে নিউক্লিয় ফিশন বিক্রিয়া বলে। প্রায় সকল ফিশন বিক্রিয়ায়ই মুক্ত নিউট্রন উৎপন্ন হয়। এই নিউট্রনগুলাের আঘাতে আরও নিউক্লিয়াসে ফিশন ঘটতে থাকে এবং চেইন রিঅ্যাকশন শুরু হয়।

কার্যকর নিউট্রন গুণক, **k**, হল ফিশন বিক্রিয়ায় উৎপন্ন গড় নিউট্রন সংখ্যা যেগুলো আরো ফিশন ঘটায়।

**k < 1** হলে সিস্টেমে কোন চেইন রিঅ্যাকশন টিকতে পারে না। এক্ষেত্রে ফিসাইল ম্যাটেরিয়ালের ভরকে বলা হয় **সাবক্রিটিক্যাল মাস**।

যখন **k = 1** হয়, তখন প্রত্যেক ফিশন গড়ে একটি ফিশন ঘটিয়ে থাকে। ফলে, চেইন রিঅ্যাকশন শুরু হয় এবং বিক্রিয়ার হার ধ্রুব থাকে। এক্ষেত্রে ফিসাইল ম্যাটেরিয়ালের ভরকে বলা হয় **ক্রিটিক্যাল মাস**।

**k > 1** হলে, বিক্রিয়ার হার ক্রমেই বাড়তে থাকে। এক্ষেত্রে ফিসাইল ম্যাটেরিয়ালের ভরকে বলা হয় **সুপারক্রিটিক্যাল মাস**। নিউক্লিয়ার বোমার ক্ষেত্রে এমনটি ঘটে থাকে।

একটি কঠিন গোলোকের আয়তন ও পৃষ্ঠের অনুপাত হয় সবচেয়ে বেশি (অন্য কোনো আকৃতির চেয়ে)। তাই, খুব কম ইলেক্ট্রনই এর থেকে পালাতে সক্ষম হয়। ফলে, গোলোকের ক্রিটিক্যাল মাস হয় সবচেয়ে কম। এছাড়াও তাপমাত্রা, ঘনত্ব ইত্যাদির কারণেও ক্রিটিক্যাল মাস বিভিন্ন ক্ষেত্রে বিভিন্ন হয়। নিউট্রন রিফ্লেক্টরের ব্যাবহারেও ক্রিটিক্যাল মাসের পরিমাণ কমে যায়।

বেশীরভাগ ক্ষেত্রেই ক্রিটিক্যাল মাস সম্পর্কিত তথ্য গোপন রাখা হলেও কিছু তথ্যকে ডিক্লাসিফাইড করা হয়েছে। নীচে সাধারণ ঘনত্বে কিছু পদার্থের গোলোকের ক্রিটিক্যাল মাসের পরিমাণ দেওয়া হলো:

thumb|একটি সম্ভাব্য নিউক্লিয় ফিশন বিক্রিয়া|308x308পিক্সেল

## আরও দেখুন

*কেন্দ্রীণ সংযোজন
*বিটা ক্ষয়
*আলফা ক্ষয়

## তথ্যসূত্র

বিষয়শ্রেণী:ভর
বিষয়শ্রেণী:নিউক্লিয়ার প্রযুক্তি
বিষয়শ্রেণী:তেজস্ক্রিয়তা
বিষয়শ্রেণী:নিউক্লিয় অস্ত্রের নকশা
বিষয়শ্রেণী:পারমাণবিক প্রযুক্তি
যামদী খোলা

**যামদী খোলা** () পোখরার সেতী গণ্ডকী নদীর একটি উপনদী।

## তথ্যসূত্র

বিষয়শ্রেণী:নেপালের নদী
বিষয়শ্রেণী:গন্ডকী প্রদেশের নদী
বিষয়শ্রেণী:এশিয়ার নদী অসম্পূর্ণ
বিষয়শ্রেণী:নেপাল ভূগোল অসম্পূর্ণ
কানাডায় বাংলাদেশি হাইকমিশনার

**কানাডায় বাংলাদেশি হাইকমিশনার** গণপ্রজাতন্ত্রী বাংলাদেশ সরকারের কানাডার প্রতিনিধি কর্মকর্তা।

## প্রতিনিধিদের তালিকা
}
| আবদুল মোমিন
|
| মজিবুর রহমান
| পিয়ের ট্রুডো
|
|-
| 
| এম আতাউর রহমান
| 1972: প্রজাতন্ত্র বাংলাদেশ মিঃ এম আতাউর রহমানকে কায়রোতে বাংলাদেশ মিশনের প্রধান নিযুক্ত করার সিদ্ধান্ত নিয়েছে। 2016: অনারারি কনসাল অকল্যান্ড নিউজিল্যান্ড
| আবু সাদাত মোহাম্মদ সায়েম
| পিয়ের ট্রুডো
|
|-
| 
| হোসেন আলী
|
| জিয়াউর রহমান
| জো ক্লার্ক
|
|-
| 
| কে এম শফিউল্লাহ
| ১৯৩৫ সালের সেপ্টেম্বরে ঢাকায় মেজর জেনারেল বম এবং তিনি পূর্ব পাকিস্তান সেনাবাহিনীতে যোগ দেন এবং ১৯৫৫ সালে পাকিস্তান মিলিটারি একাডেমি থেকে স্নাতক হন। তিনি পাকিস্তান সেনাবাহিনীতে বিভিন্ন রেজিমেন্টে দায়িত্ব পালন করেছিলেন। তিনি বাংলাদেশ সেনাবাহিনীতে থাকাকালীন ১৫ আগস্ট, ১৯৭৫ সালে শেখ মুজিব হত্যায় উপস্থিত ছিলেন।  মেজর জেনারেল জিয়াউর রহমান মেজর জেনারেল কে এম সাফিউল্লাহকে চিফ অফ স্টাফ হিসাবে নিযুক্ত করেছিলেন। তিনি শেখ মুজিবের অধীনে ডেপুটি চিফ অফ স্টাফ ছিলেন।
| আজিজুর রহমান
| পিয়ের ট্রুডো
|
|-
| 
| এএনএম নুরুজ্জামান
|
| মিজানুর রহমান চৌধুরী
| ব্রায়ান মুলরনি
|
|-
| 
| মোহাম্মদ মহসিন
| 19.07.1988 থেকে 25.06.1989 পর্যন্ত: বিদেশ সচিব (বাংলাদেশ) । ১৯৯১-১৯৯৬ সাল পর্যন্ত তিনি দক্ষিণ ফিলিপাইনে শান্তি ও উন্নয়ন প্রক্রিয়া নিশ্চিত করে ম্যানিলা সরকার এবং মোরো ন্যাশনাল লিবারেশন ফ্রন্টের (এমএনএলএফ) মধ্যে একটি ঐতিহাসিক চূড়ান্ত শান্তি চুক্তি সফলভাবে সম্পন্ন করার ক্ষেত্রে ওআইসির প্রধান প্রতিনিধি ছিলেন। ৩০ আগস্ট ১৯৯৬ এ জাকার্তায় চুক্তি স্বাক্ষরিত হয়েছিল।
| শাহাবুদ্দিন আহমেদ
| ব্রায়ান মুলরনি
|
|-
| 
| মুফলেহ আর ওসমানী
| ১৯৯৩ -১৯৯৫ সালে তিনি বাংলাদেশের পররাষ্ট্র সচিব ছিলেন। বর্তমানে তিনি বাংলাদেশ ইনস্টিটিউট অফ ইন্টারন্যাশনাল অ্যান্ড স্ট্র্যাটেজিক স্টাডিজ (বিআইআইএসএস), ঢাকার পরিচালনা পর্ষদের চেয়ারম্যান।
| খালেদা জিয়া
| জিন ক্রিশিয়েন
|
|-
| 
| এম আমিনুল ইসলাম
|
| হাসিনা ওয়াজেদ
| জিন ক্রিশিয়েন
|
|-
| 
| সোহরাব হোসেন
| ৩১ ডিসেম্বর, ২০১৫ অবধি তিনি ইসলামাবাদের বাংলাদেশ হাই কমিশনার ছিলেন।
| লতিফুর রহমান
| জিন ক্রিশিয়েন
|
|-
| 
| মহসিন আলী খান
| অতিরিক্ত পররাষ্ট্রসচিব মহসিন আলী খান ভারপ্রাপ্ত পররাষ্ট্রসচিবের দায়িত্ব গ্রহণ করেছিলেন। কূটনৈতিক ক্যারিয়ারে মহসিন আলী খান ১৯৭০ সালে তৎকালীন পাকিস্তান ফরেন সার্ভিসে যোগদান করেছিলেন। ২০০১ এর প্রথম দিকে অতিরিক্ত পররাষ্ট্রসচিবের পদোন্নতির আগে তিনি উজবেকিস্তানে বাংলাদেশের রাষ্ট্রদূত ছিলেন। 
| খালেদা জিয়া
| জিন ক্রিশিয়েন
|
|-
| 
| রফিক আহমেদ খান
| তিনি প্রথমে ১৯৯৬ সালে এবং পরে ২০০১-২০০৪ সালে দুটি মেয়াদে নিউইয়র্কের বাংলাদেশ কনসাল জেনারেল ছিলেন।
| খালেদা জিয়া
| পল মার্টিন
|
|-
| 
| এএম ইয়াকুব আলী
|
| ফখরুদ্দিন আহমেদ
| স্টিফেন হার্পার
|
|-
| 
| কামরুল আহসান (কূটনীতিক)
|
| শেখ হাসিনা
| স্টিফেন হার্পার
| 
|-
| 
| মিজানুর রহমান (বাংলাদেশী কূটনীতিক)
|
* ২০০৮ সালে তিনি নেদারল্যান্ডসে রাষ্ট্রদূত নিযুক্ত হন।
* ২০০৮ সালের জুনে তিনি কায়রোতে রাষ্ট্রদূত নিযুক্ত হন।
| শেখ হাসিনা
| জাস্টিন ট্রুডো
|
|}

## তথ্যসূত্র

বিষয়শ্রেণী:বাংলাদেশের রাষ্ট্রদূতদের তালিকা
বিষয়শ্রেণী:কানাডায় রাষ্ট্রদূতদের তালিকা
ওয়াল্টার ফ্লেমিং

**ওয়াল্টার ফ্লেমিং** (২১ এপ্রিল ১৮৪৩-৪ আগস্ট ১৯০৫) একজন জার্মান জীববিজ্ঞানী, যিনি কোষজিনবিদ্যার প্রতিষ্ঠাতারূপে স্বীকৃত।

ফ্লেমিং জার্মানির সাসচেনবার্গে (বর্তমানে শোয়েরিনের অংশ) জন্মগ্রহণ করেন। তিনি মনোবিজ্ঞানী কার্ল ফ্রেডরিখ ফ্লেমিং (১৭৯৯-১৮৮০) এবং তার দ্বিতীয় স্ত্রী অগাস্টে উইন্টারের পঞ্চম সন্তান ও একমাত্র ছেলে। তিনি জিমনেসিয়াম ডার রেসিডেনজাস্ট হতে স্নাতক হন। সেখানে প্রখ্যাত লেখক হাইনরিখ সেইডেল তার সহকর্মী ও বন্ধু ছিলেন।

## কর্মজীবন

ওয়াল্টার ফ্লেমিং প্রাগ বিশ্ববিদ্যালয়ে চিকিৎসাবিদ্যার প্রশিক্ষণ গ্রহণ করেন। ১৮৬৮ সালে তিনি সেখান থেকে স্নাতক হন। ১৮৭০ থেকে ১৮৭১ সালে ফ্রাঙ্কো প্রুশীয় যুদ্ধে ফ্লেমিং সামরিক চিকিৎসক হিসেবে দায়িত্ব পালন করেন। ১৮৭৬ সালে তিনি কিয়েল বিশ্ববিদ্যালয়ে শারীরবিদ্যার অধ্যাপক পদে নিযুক্ত হন। তিনি শারীরবিদ্যা ইনস্টিটিউটের পরিচালক পদে নিয়োগ লাভ করেন এবং মৃত্যুর পূর্ব পর্যন্ত ঐ পদেই দায়িত্ব পালন করেন।

অ্যানিলিন ডাই ব্যবহার করে ফ্লেমিং বিশেষ এক ধরনের গঠন আবিষ্কার করতে সক্ষম হয়েছিলেন। বেসোফিলীয় ডাইকে এটি তীব্রভাবে শোষণ করতে সমর্থ হয়। তিনি এর নাম দেন ক্রোমাটিন। ফ্লেমিং শনাক্ত করেন, কোষের কেন্দ্রিকায় সুতার মতো গঠনগুলোর সাথে ক্রোমাটিনের কোনো না কোনো সম্পর্ক রয়েছে। পরবর্তীতে শারীরতত্ত্ববিদ ভিলহেল্ম ফন ওয়ালডেয়ার হার্টজ এর নাম দেন ক্রোমোজোম (অর্থ রঞ্জিত দেহ)। বেলজিয়ান বিজ্ঞানী এদুয়ার ভ্যান বেন্ডেন-ও এটি পর্যবেক্ষণ করেন।

ফ্লেমিং কোষ বিভাজন প্রক্রিয়া সম্পর্কে বিস্তারিত অধ্যয়ন করেছিলেন। এছাড়াও তিনি অপত্য কোষে ক্রোমোজোমের বণ্টন প্রক্রিয়া নিয়ে গবেষণা করেন। তিনি এই প্রক্রিয়ার নাম দেন মাইটোসিস।
শব্দটি গ্রিক ভাষা হতে আগত এবং এর অর্থ সুতা। তবে অপত্য ক্রোমাটিড সমভাগে দ্বিবিভাজিত হওয়ার প্রক্রিয়া ফ্লেমিং পর্যবেক্ষণ করেননি। সামুদ্রিক সালামান্ডার মাছের কোষের অঙ্গাণুতে ফ্লেমিং মাইটোসিস প্রক্রিয়া পর্যবেক্ষণ করেন। ১৮৭৮ সালে ফ্লেমিংয়ের পরীক্ষার ফল প্রকাশিত হয়। ১৮৮২ সালে সাড়া জাগানো গ্রন্থ জেলসাবস্টাঞ্জ কার্ন উন্ড জেলথেইলাং (কোষ অঙ্গাণু, নিউক্লিয়াস ও কোষ বিভাজন) গ্রন্থে এটি পুস্তকাকারে লিপিবদ্ধ রয়েছে। এ সকল আবিষ্কারের ভিত্তিতে তিনি বলেন, নিউক্লিয়াস থেকেই নিউক্লিয়াস সৃষ্টি হয় (ভারচুর ওমনিস সেলুলা ই সেলুলা (কোষ হতেই কোষের উৎপত্তি ঘটে) অবলম্বনে ফ্লেমিং "ওমনিস নিউক্লিয়াস ই নিউক্লিও" কথাটির উদ্ভাবন করেন)।

মানবিক মূল্যবোধের পরিচয় প্রদানের জন্যও ফ্লেমিং খ্যাত ছিলেন। তিনি প্রতি সপ্তাহে গৃহহীন মানুষকে খাওয়াতেন। তিনি যা উপার্জন করতেন, তার বিশ ভাগ অর্থ গৃহহীনদেী দান করে দিতেন। দারিদ্র্যের কারণে যেসব শিশু বিদ্যালয়ে যেতে পারত না, তিনি তাদের গণিত ও বিজ্ঞান পড়াতেন।

বংশগতিবিদ্যার উপর গ্রেগর জোহান মেন্ডেল যে কাজ করেছিলেন, ফ্লেমিং সে সম্পর্কে অবহিত ছিলেন না। তাই ফ্লেমিং তার নিজস্ব পর্যবেক্ষণ ও জিনগত উত্তরাধিকারের মধ্যে কোনো সম্পর্ক স্থাপন করতে পারেননি। দুই দশক পরে যখন মেন্ডেলের সূত্রের গুরুত্ব বৃদ্ধি পেতে শুরু করে, তখন ওয়াল্টার ফ্লেমিংয়ের মাইটোসিস তত্ত্বের তাৎপর্যও সবাই অনুধাবন করতে সক্ষম হয়। সায়েন্স চ্যানেল ফ্লেমিংয়ের মাইটোসিস তত্ত্ব ও ক্রোমোজোম আবিষ্কারের ঘটনাকে বিজ্ঞানের সেরা একশ আবিষ্কারের একটি হিসেবে স্বীকৃতি দেয়। এছাড়াও এটি ফ্লেমিংয়ের আবিষ্কারকে কোষ জীববিজ্ঞানের দশটি গুরুত্ববহ আবিষ্কারের একটি বলে অভিহিত করে। 

জার্মান কোষ জীববিজ্ঞান সমিতি তার নামে একটি পদক প্রদান করে।

## তথ্যসূত্র

বিষয়শ্রেণী:১৮৪৩-এ জন্ম
বিষয়শ্রেণী:১৯০৫-এ মৃত্যু
বিষয়শ্রেণী:জার্মান জীববিজ্ঞানী
সাইটোসিন

**সাইটোসিন** (/ˈsaɪtəˌsiːn, -ˌziːn, -ˌsɪn/; **C**) হলো ডিএনএ এবং আরএনএ-তে পাওয়া চারটি প্রধান ভিত্তির মধ্যে একটি, অন্য তিনটি হলো অ্যাডিনিন, গুয়ানিন এবং থাইমিন (আরএনএতে ইউরাসিল)। এটি পাইরিমিডিন ব্যুৎপন্ন, একটি হেটারোসাইক্লিক অ্যারোমেটিক বলয় এবং দুটি সাবস্টিটুয়েন্ট সংযুক্ত (৪ নম্বর অবস্থানে অ্যামিন মূলক এবং ২ নম্বর অবস্থানে একটি কিটো মূলক থাকে)। সাইটোসিনের নিউক্লিওসাইড হল সাইটিডাইন। ওয়াটসন-ক্রিক ভিত্তি জোড়ায় এটি গুয়ানিনের সাথে তিনটি হাইড্রোজেন বন্ধন গঠন করে।

## ইতিহাস
১৮৯৪ সালে অ্যালব্রেচট কোসেল এবং অ্যালবার্ট নিউম্যান বাছুরের থাইমাস টিস্যু থেকে হাইড্রোলাইজ করে সাইটোসিন আবিষ্কার ও নামকরণ করেন। ১৯০৩ সালে একটি গঠন প্রস্তাব করা হয় এবং একই বছর পরীক্ষাগারে সংশ্লেষণ করা হয়েছিল (এবং এভাবে নিশ্চিত করা হয়েছিল)।

১৯৯৮ সালে কোয়ান্টাম ইনফরমেশন প্রসেসিংয়ের প্রথম দিকের প্রদর্শনের ক্ষেত্রে সাইটোসিন ব্যবহার করা হয়েছিল যখন অক্সফোর্ড বিশ্ববিদ্যালয়ের গবেষকরা ডুইচ-জোসা অ্যালগরিদমকে দুই কিউবিট নিউক্লিয়ার চৌম্বকীয় অনুরণন কোয়ান্টাম কম্পিউটারে (এনএমআরকিউসি) প্রয়োগ করেছিলেন।

২০১৫ সালের মার্চে নাসার বিজ্ঞানীরা মহাশূণ্যের ন্যায়  অবস্থার পরীক্ষাগারে পাইরিমিডিন থেকে ইউরাসিল এবং থাইমিনের পাশাপাশি সাইটোসিন গঠিত হওয়ার কথা জানান, যা একটি আগ্রহ উদ্দীপক বিষয় কারণ পাইরিমিডিন উল্কায় পাওয়া গেছে যদিও এর উৎস অজানা।

## রাসায়নিক বিক্রিয়া

সাইটোসিন ডিএনএর অংশ হিসাবে, আরএনএর অংশ হিসাবে বা নিউক্লিওটাইডের অংশ হিসাবে পাওয়া যায়। সাইটিডাইন ট্রাইফসফেট (সিটিপি) হিসাবে এটি এনজাইমে কো-ফ্যাক্টর হিসাবে কাজ করতে পারে এবং অ্যাডেনোসিন ডাইফসফেট (এডিপি) কে অ্যাডেনোসিন ট্রাইফসফেটে (এটিপি) রূপান্তর করতে একটি ফসফেট স্থানান্তর করতে পারে।

ডিএনএ এবং আরএনএতে সাইটোসিন গুয়ানিনের সাথে জোড় গঠন করে। যাইহোক এটি সহজাতভাবে অস্থির এবং এটি ইউরাসিল (স্বতঃস্ফূর্ত নির্গমন) এ পরিবর্তিত হতে পারে।  ইউরাসিল গ্লাইকোসিলাস, যা ডিএনএতে একটি ইউরাসিলকে বিভক্ত করে এরকম ডিএনএ মেরামতকারী এনজাইম দ্বারা মেরামত না করা হলে এটি বিন্দু পরিবর্তন হতে পারে।

সাইটোসিনকে ডিএনএ মিথাইলট্রান্সফেরাজ নামক এনজাইম দ্বারা ৫-মিথাইলসাইটোসিনে মিথাইলেটেড করা যায় বা ৫-হাইড্রোক্সিমিথাইলসাইটোসিন তৈরি করতে মিথাইলেটেড এবং হাইড্রোজাইলেটেড করা যায়। সাইটোসিন এবং ৫-মিথাইলসাইটোসিন (ইউরাসিল এবং থাইমিন থেকে) এর ডিঅ্যামিনেশন হারের পার্থক্য বাইসালফাইট অনুক্রমের ভিত্তি তৈরি করে।

## জৈবিক কার্যাবলী
আরএনএ-র একটি কোডনে তৃতীয়টি পাওয়া গেলে সাইটোসিন ইউরাসিলের সমার্থক, কারণ তারা তৃতীয় ভিত্তি হিসাবে বিনিময়যোগ্য হয়। কোডন-এ দ্বিতীয় ভিত্তি হিসাবে পাওয়া গেলে তৃতীয়টি সর্বদা বিনিময়যোগ্য। উদাহরণস্বরূপ, তৃতীয় ভিত্তি নির্বিশেষে ইউসিইউ, ইউসিসি, ইউসিএ এবং ইউসিজি সমস্ত সেরিন।

সাইটোসিন ডিঅ্যামিনেসেসের APOBEC পরিবার দ্বারা সাইটোসিন বা ৫-মিথাইলসাইটোসিনের সক্রিয় এনজাইমেটিক ডিঅ্যামিনেশনে বিভিন্ন সেলুলার প্রক্রিয়ার পাশাপাশি অরগানিজমাল বিবর্তনে উপকারী এবং ক্ষতিকারক উভয় ধরনের প্রভাব ফেলতে পারে। অন্যদিকে ৫-হাইড্রোক্সিমিথাইলসাইটোসিনে ডিঅ্যামিনেশনর প্রভাব কম বোঝা যায়।

## তাত্ত্বিক দিক
উল্কাতে সাইটোসিন পাওয়া যায় নি, যা জীবনের এই প্রাথমিক একক প্রথম ডিএনএর সূত্র পাওয়ার জন্য অন্যত্র খোজার পরামর্শ দেয়। সাইটোসিন সম্ভবত কিছু উল্কার পূর্বসূরীর মধ্যে গঠিত হয়, তবে হাইড্রোজেন পারক্সাইডের সাথে জারণ বিক্রিয়ার কারণে এর গাত্রের মধ্যে থাকতে পারে না।

## তথ্যসূত্র

## বহিঃসংযোগ এবং উদ্ধৃতি

* সাইটোসিন এমএস বর্ণালী
*

বিষয়শ্রেণী:জৈব যৌগ
বিষয়শ্রেণী:নিউক্লিয়োবেস
বিষয়শ্রেণী:অ্যামাইন
৯ নং পেয়ারা বাগান লেন

***৯ নং পেয়ারা বাগান লেন*** রাত্রি ঘটক পরিচালিত ২০১৬ সালের একটি ভারতীয় বাংলা সামাজিক চলচ্চিত্র। এই চলচ্চিত্রটি ২০১৬ সালের ১৮ই মার্চ মুক্তি পেয়েছিল।

## কাহিনী সংক্ষেপ
৯ নং পেয়ারা বাগান লেন ভারতীয় বাংলা চলচ্চিত্রে- এক দম্পতির সঙ্ঘবদ্ধ পরিবার তাদের বড় ছেলের চলে যাওয়ার পরে ভেঙে যায়। পনেরো বছর পরে, তাদের নাতি আবার পুরো পরিবারকে একত্রিত করে। 	
## অভিনয়ে
* ভাস্কর ব্যানার্জী
* অরিজিৎ চৌধুরী
* দোলন রায়
* প্রিয়াঙ্কা সরকার
* অনুরাধা রায়
* স্বপ্নিল সাহা
* রাত্রি ঘটক

## তথ্যসূত্র

## বহিঃসংযোগ

* ইউটিউবে বঙ্গবিডি চ্যানেলে ৯ নং পেয়ারা বাগান লেন

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১৬-এর চলচ্চিত্র
চেরডিন, পার্ম ক্রাই

**চেরডিন** (; ) হলো রাশিয়ার পার্ম ক্রাইয়ের চেরডিনস্কি জেলার একটি শহর এবং প্রশাসনিক কেন্দ্র। এটি কোলভা নদীর তীরে অবস্থিত। রাশিয়ার ২০১০ খ্রিষ্টাব্দের আদমশুমারী অনুযায়ী চেরডিনের জনসংখ্যা ছিল ৪,৯২০ জন, যেখানে ২০০২ এবং ১৯৮৯ খ্রিষ্টাব্দের আদমশুমারী অনুসারে জনসংখ্যা ছিল যথাক্রমে ৫,৭৫৬ এবং ৬,৫৩৫ জন।

## ইতিহাস
স্থানীয় কর্তৃপক্ষ চেরডিনকে প্রাচীন রাজ্য প্রিন্সিপালিটি অব গ্রেট পার্মের রাজধানী হিসেবে পর্যটকদের নিকট উপস্থাপন করে। ১৮৩৫ খ্রিষ্টাব্দে সুয়েডীয় ইতিহাসবিদ এ এম স্ট্রিনহোম এবং ১৮১৫ খ্রিষ্টাব্দে রুশ ইতিহাসবিদ নিকোলাই কারামজিন পরিচালিত একটি গবেষণা অনুসারে এই দাবি করা হয়। স্ক্যান্ডিনেভীয় ভাইকিংদের বিয়ারমিয়ায় (বা গ্রেট পার্ম) সর্বশেষ যাত্রা ১২২২ খ্রিষ্টাব্দে সংঘটিত হয়েছিক বলে স্ট্রিনহোম মন্তব্য করেন। নরওয়ের চতুর্থ হাকনের চারটি সুসজ্জিত যুদ্ধজাহাজ বিয়ারমীয় জ্বালিয়ে মাটির সাথে মিশিয়ে দেয়।

এরপর গ্রেট পার্ম এবং পশ্চিম ইউরোপের মধ্যে পশম ব্যাণিজ্যের একমাত্র পথ হিসেবে নভগোরদ প্রজাতন্ত্র অবশিষ্ট থাকে, যা সম্পূর্ণ উত্তর রাশিয়ার আধিরাজ্যিক ক্ষমতা অর্জন করে। মস্কোর গ্র‍্যান্ড ডিউকের মাধ্যমে রুশ প্রিন্সিপালিটিগুলোর কেন্দ্রীকরণের পর, পার্মের রাজকুমারেরা নভগোরদের নিয়ন্ত্রণের পাশাপাশি রুশদের সামন্তে পরিণত হয়। গ্রেট পার্ম-চেরডিন মস্কোকে বেশ ভালো পরিমাণ রৌপ্য সরবরাহ করতো, যা পরিবর্তে সোনালি সৈন্যদলে পাঠানো হতো। মস্কো এবং নভগোরদের মধ্যকার রেষারেষি ১৪৭১ খ্রিষ্টাব্দের যুদ্ধে পরিণত হয়, যাতে নভগোরদের পরাজয়ের মাধ্যমে সমগ্র নভগোরদ প্রজাতন্ত্র গ্র‍্যান্ড ডাচি অব মস্কোর অংশীভূত হয়। পরের বছর (১৪৭২ খ্রিষ্টাব্দ) চেরডিন, পোকচা এবং গ্রেট পার্মের অন্যান্য শহরগুলো বিজয়াভিযানের ফলে লুণ্ঠিত হয়। এই অঞ্চলের মস্কোভীয় দুর্গটি চেরডিন থেকে  উত্তরে পোকচায় নির্মিত হয়। এটি ১৬শ শতাব্দীর শুরুর দিকে দেশীয় উপজাতিদের দ্বারা প্রজ্বলিত হয়।

থাম্ব|বাম|চেরডিন শহরের দৃশ্য, ১৯১২
পার্মের অন্যান্য অংশের মতো চেরডিনও ১৫০৫ খ্রিষ্টাব্দ পর্যন্ত পার্মের রাজকুমার কর্তৃক শাসিত হতে থাকে। এরপর গ্র‍্যান্ড ডিউক মস্কো থেকে প্রতিনিধি (গভর্নর) প্রেরণ করেন, যিনি চেরডিনকে তার নিবাস হিসেবে নির্বাচন করেন। ১৫৩৫ খ্রিষ্টাব্দে চেরডিনকে শহরের মর্যাদা দেওয়া হয়। এটি সাইবেরিয়া পর্যন্ত পূর্বতন নদীপথগুলোর অন্যতম। তবে স্থলে আরও অধিক প্রচলিত বেবিনভ পথ চালু হওয়ার পর এটি তার গুরুত্ব হারায়।

## প্রশাসনিক ও পৌর মর্যাদা
প্রশাসনিক বিভাগের কাঠামো অনুসারে চেরডিন চেরডিনস্কি জেলার প্রশাসনিক কেন্দ্র হিসেবে কাজ করে, চেরডিন যার প্রত্যক্ষ নিয়ন্ত্রণে থাকে। পৌর বিভাজন অনুসারে চেরডিনের শহরাঞ্চল **চেরডিনস্কয়ি শহুরে বসতি** চেরডিনস্কি পৌর জেলা হিসেবে শাসিত হয়।

## জলবায়ু
চেরডিনে শীতল শীতকাল এবং উষ্ম গ্রীষ্ম বিশিষ্ট উপসুমেরীয় জলবায়ু (কোপেন জলবায়ু শ্রেণিবিন্যাস *Dfc*) বিদ্যমান। এখানে মাঝারী মানের বৃষ্টিপাত হয়; গ্রীষ্ম ও বর্ষাকালে বছরের অন্যান্য সময়ের চেয়ে অধিক বৃষ্টিপাত হয়।

## উল্লেখযোগ্য ব্যক্তিত্ব
স্তালিনের শাসনামলে ১৯৩৪ খ্রিষ্টাব্দে কবি ওসিপ ম্যান্ডেলস্তাম এবং তার স্ত্রী নাদেজদা ম্যান্ডেলস্তাম চেরডিনেই অভ্যন্তরীণ নির্বাসিত হন।

## তথ্যসূত্র

## আরও পড়ুন
* Brumfield, William. *Cherdyn: Architectural Heritage in Photographs*, (Moscow: Tri Kvadrata, 2007)  (in English and in Russian)

বিষয়শ্রেণী:রাশিয়ার শহর
মুহাম্মদ ইউনুস (দ্ব্যর্থতা নিরসন)

**মুহাম্মদ ইউনুস** বলতে বোঝাতে পারে:

* মুহাম্মদ ইউনূস – বাংলাদেশী নোবেল পুরস্কার বিজয়ী ব্যাংকার ও অর্থনীতিবিদ।
* মুহাম্মদ ইউনুস (অধ্যাপক) - ইউনিভার্সিটি অব ক্রিয়েটিভ টেকনোলজি, চট্টগ্রামের প্রথম উপাচার্য।
* মুহাম্মদ ইউনুস (রাজনীতিবিদ) – বাংলাদেশী রাজনীতিবিদ যিনি তৎকালীন কুমিল্লা-১৪ ও কুমিল্লা-৫ আসনের সাবেক সাংসদ।
* মুহাম্মদ ইউনুস (পণ্ডিত) – বাংলাদেশী দেওবন্দি ইসলামি পণ্ডিত ছিলেন।

## আরও দেখুন

* মুহাম্মদ ইউনুস জৌনপুরী – ভারতীয় ইসলামী পণ্ডিত।
* মুহাম্মদ ইউনুস সোমরো – পাকিস্তানি রাজনীতিবিদ।
* মুহাম্মদ ইউনূসকে প্রদত্ত পুরস্কার ও সম্মাননা – বাংলাদেশী নোবেল পুরস্কার বিজয়ী **[[মুহাম্মদ ইউনূস]]** কর্তৃক প্রাপ্ত পুরস্কার, সম্মাননা এবং ডিগ্রীসমূহের সংক্ষিপ্ত বিবরণ।
শামসুল হোসেন সরকার

**শামসুল হোসেন সরকার** বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন রংপুর-১৭ আসনের সংসদ সদস্য ছিলেন।

## রাজনৈতিক জীবন
শামসুল হোসেন সরকার ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-১৭ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:রংপুর জেলার ব্যক্তি
টুরা নদী

**টুরা** (), যা **ডোলগায়** (, দীর্ঘ নদী) নামেও পরিচিত, হলো ঐতিহাসিকভাবে গুরুত্বপূর্ণ সাইবেরীয় অঞ্চলের একটি নদী, যা বৃহত্তর ওব নদী অববাহিকার অংশ হিসেবে কেন্দ্রীয় ইউরাল পর্বতমালা থেকে উৎপন্ন হয়ে পূর্বে প্রবাহিত হয় এবং শেষ পর্যন্ত টবল নদীতে পতিত হয়। টুরা নদীর তীরে অবস্থিত অন্যতম প্রধান শহর হলো টিউমেন।

## বর্ণনা
খ্রিষ্টীয় ১৬০০ থেকে ১৭৫০ সালের দিকে টুরা নদী সাইবেরিয়ায় প্রবেশের অন্যতম প্রধান বাণিজ্য পথ ছিল। এই পথের বাণিজ্য ও মানব পরিবহন ভেরখোতুরিয়ে শহরের কাস্টম হাউসের মাধ্যমে নিয়ন্ত্রিত হতো। টুরা নদীর উচ্চ অববাহিকায় উল্লেখযোগ্য সংখ্যায় খনিকেন্দ্রিক শহর গড়ে উঠে।

### ভূগোল
টুরা নদী রাশিয়ার সভেদলভস্ক ওব্লাস্ট এবং টিউমেন ওব্লাস্টের মধ্যে প্রবাহিত হয়। এর দৈর্ঘ্য ১,০৩০ কিলোমিটার বা ৬৪০ মাইল এবং অববাহিকার আয়তন ৮০,৪০০ বর্গকিলোমিটার বা ৩১,০০০ বর্গ মাইল। টুরা নদীর মুখে ৭৫৩ কিলোমিটার বা ৪৬৮ মাইল অংশ কেবল জাহাজ চলাচলের উপযোগী। শীত মৌসুমে প্রতি বছর অক্টোবর থেকে নভেম্বর মাসের মধ্যে টুরা নদীর পানি বরফে জমে যায় এবং এপ্রিল থেকে মে মাসের প্রথমার্ধ পর্যন্ত এই নদীতে বরফ উপস্থিতি থাকে।

টুরা নদীর অববাহিকার পশ্চিমে ইউরাল পর্বতমালা ও পার্ম শহর, উত্তরে তাভদা নদী অববাহিকা, পূর্বে টবল অববাহিকা ও টবলস্ক শহর এবং দক্ষিণে ইসেট নদী অববাহিকা ও ইকাতেরিনবার্গ শহর অবস্থিত।

টুরা ভেরখনায়ায় টুরা ও নিজনায়ায় টুরা শহরের মধ্য দিয়ে উত্তর দিকে প্রবাহিত হয়। এরপর খনি কেন্দ্রিক শহর কাচকানারের নিকট পূর্বমুখী প্রবাহ লাভ করে এবং পূর্ব দিকে ভেরখোতুরিয়ে শহরের মধ্য দিয়ে প্রবাহিত হয়। এরপর পূর্ব-দক্ষিণ পূর্ব দিকে বাঁক নেওয়ার পর পশ্চিম দিক থেকে টাগিল নদী এসে পতিত হয় এবং মিলিতভাবে টুরিনস্ক শহর অতিক্রম করে। পূর্ব দিকে প্রবাহিত নিৎসা নদীর প্রবাহ এসে টুরায় মিলিত হওয়ার পর একত্রে টিউমেন শহর অতিক্রম করে এবং সোজা পূর্বদিকে বাঁক নেয়। এরপর পূর্বদিকে প্রবাহমান পিশমা নদী এসে দক্ষিণ দিক থেকে মিলিত হয় এবং শেষ পর্যন্ত টুরা নদী টবলস্কের দক্ষিণ-পশ্চিমে টবল নদীর সাথে মিলিত হয়। টুরা ও টবলের মিলিত ধারা ইরতিশ ও ওব নদী হয়ে উত্তরে আর্কটিক মহাসাগরের কারা সাগরে পতিত হয়।

টুরা অববাহিকা অনেকটা পাখার আকৃতির, যার উত্তরে টুরা এবং দক্ষিণে পিশমা নদী প্রবাহমান।

## তথ্যসূত্র

বিষয়শ্রেণী:রাশিয়ার নদী
বিষয়শ্রেণী:সাইবেরিয়ার নদী
মুহাম্মদ ইবনে আদম আল কাউসারি

**মুফতি মুহাম্মদ ইবনে আদম আল কাওসারি** একজন ব্রিটিশ সুন্নি ইসলামি পণ্ডিত, মুফতি, গবেষক, দারুল ইফতা লিস্টারের প্রতিষ্ঠাতা ও প্রধান মুফতি এবং জামিয়া উলুমুল কুরআন লেস্টারের একজন শিক্ষক।

## জীবনী

### পারিবারিক ইতিহাস
আল কাওসারির বাবা মাওলানা আদম ইংল্যান্ডের অন্যতম প্রবীণ পণ্ডিত। **লেস্টার শায়খ আদম স্কয়ার**টির নামকরণ করা হয়েছে তার নামে।

### প্রাথমিক ও শিক্ষা জীবন
আল কাউসারি লেস্টারে জন্মগ্রহণ করেন। তিনি দারুল উলুম ব্যুরি থেকে স্নাতক হন এবং পরে দারুল উলুম করাচীতে মুফতি তাকি উসমানীর অধীনে পড়াশোনা করেন। আল-কাওসারির অন্যান্য শিক্ষকদের মধ্যে রয়েছেন তার পিতা মাওলানা আদম ও ইউসুফ মোতালা।

২০০০ সালে আল-কাওসারি সিরিয়ার আব্দুর রাজ্জাক আল-হালাবি এবং আব্দুল লতিফ ফারফুর আল হাসানির অধীনে পড়াশোনা করেন।

### কর্মজীবন
আল-কাউসারি দারুল উলুম লেস্টারের প্রতিষ্ঠাতা, পরিচালক ও প্রধান মুফতি। তিনি জামিয়া উলুমুল কুরআন লেস্টারের একজন শিক্ষক। এছাড়াও তিনি লন্ডনে ঐতিহ্যবাহী ইসলামী বিজ্ঞান শিক্ষা দেন।

## রচনাবলি
তার রচনাবলির মধ্যে অন্তর্ভুক্ত:
**Islamic Guide to Sexual Relations (translated in German as Ehe und Liebesleben im Islam).*
**Birth Control & Abortion in Islam*
**Mabahith fi 'Aqa'id Ahl al-Sunna (a marginalia in Arabic language to Al-Muhannad alal Mufannad, the creed book of Deobandis, authored by Khalil Ahmad Saharanpuri)***Al-Arbaʿin: Elucidation of Forty Hadiths on Marriage*
**The Issue of Shares and Simplified Rules of Zakat*

## তথ্যসূত্র

বিষয়শ্রেণী:মুসলিম পণ্ডিত
বিষয়শ্রেণী:মুফতি
বিষয়শ্রেণী:সুন্নি ফিকহ পণ্ডিত
বিষয়শ্রেণী:জীবিত ব্যক্তি
বিষয়শ্রেণী:দেওবন্দি ব্যক্তি
বিষয়শ্রেণী:তাকি উসমানির ছাত্র
বিষয়শ্রেণী:১৯৭৬-এ জন্ম
কুমহালি ভাষা

**কুমহালি**, **কুমালি** বা **কুম্বলে** হচ্ছে একটি ইন্দো-আর্য ভাষা। নেপালের কুমাল জনগোষ্ঠীর কিছু লোক এই ভাষায় কথা বলে। ১,২১,০০০ জন নৃতাত্ত্বিক ব্যক্তির মধ্যে  জন লোক এই ভাষায় কথা বলে।

## তথ্যসূত্র

বিষয়শ্রেণী:নেপালের ভাষা
বিষয়শ্রেণী:ইন্দো-আর্য ভাষাসমূহ
ইয়ারো ডেপে

**ইয়ারো ডেপে** (; জন্ম: ১০ এপ্রিল ১৯৪৮) হলেন একজন জার্মান পেশাদার ফুটবল খেলোয়াড়। তিনি তার খেলোয়াড়ি জীবনের প্রায় পুরোটা সময় আইন্ট্রাখট ব্রাউনশভাইগের হয়ে একজন আক্রমণভাগের খেলোয়াড় হিসেবে খেলেছেন।

জার্মান ফুটবল ক্লাব সুড ব্রাউনশভাইগের যুব পর্যায়ের হয়ে খেলার মাধ্যমে ডেপে ফুটবল জগতে প্রবেশ করেন এবং পরবর্তীতে আইন্ট্রাখট ব্রাউনশভাইগের হয়ে খেলার মাধ্যমে ফুটবল খেলায় বিকশিত হয়েছেন। ১৯৬৭–৬৮ মৌসুমে, আইন্ট্রাখট ব্রাউনশভাইগের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। আইন্ট্রাখট ব্রাউনশভাইগ হয়ে তিনি ৭৯ ম্যাচে ২৮টি গোল করেছেন। এই ক্লাবের হয়ে ৮ মৌসুম অতিবাহিত করার পর তিনি অবসর গ্রহণ করেছেন।

১৯৬৬ সালে, ডেপে পশ্চিম জার্মানি অনূর্ধ্ব-১৮-এর হয়ে বয়সভিত্তিক পর্যায়ে অভিষেক করেছিলেন, যেখানে তিনি মাত্র ১টি ম্যাচে অংশগ্রহণ করেছেন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৪৮-এ জন্ম
বিষয়শ্রেণী:জার্মান পুরুষ ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:আইন্ট্রাখট ব্রাউনশভাইগের খেলোয়াড়
বিষয়শ্রেণী:২০শ শতাব্দীর জার্মান ব্যক্তি
বিষয়শ্রেণী:পুরুষ ফুটবল আক্রমণভাগের খেলোয়াড়
দুর্বল মহাকর্ষীয় পরকলায়ন

মহাকর্ষীয় লেন্স বা গ্র‍্যাভিটেশনাল লেন্স হলো একটি দূরবর্তী আলোক উৎস ও একটি পর্যবেক্ষকের মাঝে অবস্থিত ভরের এমন এক ধরনের বিন্যাস (যেমন ছায়াপথ স্তবক) যা উৎস হতে পর্যবেক্ষকের দিকে আলো যাওয়ার সময় একে বাঁকিয়ে দিতে পারে। এই প্রভাবটি মহাকর্ষীয় লেন্সিং হিসেবে পরিচিত।

সাধারণ আপেক্ষিকতা অনুযায়ী, আলো স্থান-কালের বক্রতাকে অনুসরণ করে। তাই একটি বিশাল বস্তুকে অতিক্রম করার সময় আলো বেঁকে যায়। অর্থাৎ উৎস থেকে আলো বেঁকে পর্যবেক্ষকের চোখে পৌঁছায়, ঠিক সাধারণ লেন্সের মত। তবে, সাধারণ অক্ষি কাঁচের মত না হয়ে, মহাকর্ষীয় লেন্সগুলি এদের কেন্দ্রের সবচেয়ে কাছ দিয়ে যাওয়া আলোক রশ্মির সর্বোচ্চ এবং কেন্দ্রের সবচেয়ে দূরবর্তী আলোক রশ্মির সর্বোনিম্ন বিচ্যুতি ঘটায়। ফলস্বরূপ, একটি মহাকর্ষীয় লেন্সের কোনও একক ফোকাস বিন্দু নেই, তবে একটি ফোকাস অক্ষ রয়েছে। মহাকর্ষীয় আলোক প্রতিসরণের ক্ষেত্রে "লেন্স" কথাটি প্রথম স্যার অলিভার জোসেফ লজ কর্তৃক ব্যবহৃত হয় যিনি এসম্পর্কে বলেন, "এটি বলা বৈধ নয় যে, সৌর মহাকর্ষ ক্ষেত্রটি লেন্সের মতো কাজ করে, কারণ এর কোনও ফোকাস দূরত্ব নেই।"যদি আলোক উৎস, লেন্স এবং পরযবেক্ষক একটি সরল রেখায় অবস্থান করে, তাহলে পর্যবেক্ষকের কাছে আলোক উৎসটিকে বৃহৎ লেন্সকে ঘিরে একটি বলয় মনে হবে। যদি, রেখায় কোনো ত্রুটি থাকে (সরল রৈখিক না হলে) তাহলে পর্যবেক্ষক একটি ধনু আকৃতি দেখতে পাবে। আরো সাধারণভাবে, যেখানে লেন্সিং ভরটি জটিল এবং স্থান-কাল স্থান-কালের বৃত্তাকার বিকৃতি না ঘটায় তাহলে উৎসটি লেন্সের চারপাশে আংশিক ধনু আকৃতির প্রতিরূপ সৃষ্টি করবে। সে ক্ষেত্রে পর্যবেক্ষক একই উৎসেরই একাধিক বিকৃত বিম্ব দেখতে পারে; বিম্বের সংখ্যা এবং আকার উৎস, লেন্স ও পর্যবেক্ষকের আপেক্ষিক অবস্থান এবং লেন্স কর্তৃক স্থান-কালের বিকৃতির উপর নির্ভর করে।

মহাকর্ষীয় লেন্সিংএর তিনটি ভিন্ন ভিন্ন শ্রেণি বিদ্যমান:

১. সবল মহাকর্ষীয় লেন্সিং : এখানে বিকৃতি যেমন আইনস্টাইন বলয়, ধনু এবং একাধিক বিম্বের সৃষ্টি সহজেই দৃশ্যমান হয়।

২. দুর্লভ মহাকর্ষীয় লেন্সিং : এক্ষেত্রে উৎসের বিকৃতি অনেক ছোট এবং কেবলমাত্র কয়েক শতাংশের সুসংগত বিকৃতি খুঁজে পাওয়ার জন্য বিশাল পরিমাণ উৎসের তথ্যের পরিসংখ্যানমূলক বিশ্লেষণ করতে হয়। পরিসংখ্যানগতভাবে, লেন্সিংটি লেন্সের কেন্দ্রের দিকে উলম্বভাবে উৎসকে প্রসারিত হিসাবে দেখায়। বিশাল পরিমাণে দূরবর্তী ছায়াপথ সমূহের আকার ও ওরিয়েন্টেশনের বিশ্লেষণ করে এদের ওরিয়েন্টেশনের একটি গড় করা যায় যা ব্যবহার করে লেন্সিং ক্ষেত্রটির যেকোনো অবস্থানের শিয়ার হিসাব করা যায়। এটি, পালাক্রমে, এই অঞ্চলে ভর বিন্যাস পুনর্গঠন করতে ব্যবহার করা যেতে পারে: বিশেষত, তমোপদার্থের বিন্যাস পুনর্গঠন করা যেতে পারে। যেহেতু অন্তর্নিহিত ছায়াপথগুলি উপবৃত্তাকার এবং দুর্লভ লেন্সিং সংকেত খুবই ক্ষীণ, তাই এ ধরনের জরিপে বহু সংখ্যক ছায়াপথকে পর্যবেক্ষণের প্রয়োজন পড়ে। এক্ষেত্রে সতর্কতার সাথে নিয়মানুগ ভুল এড়িয়ে চলতে হয়। ল্যামডা-সিডিএম নকশার বিকাশ, অন্যান্য মহাকর্ষীয় পর্যবেক্ষণের মাঝে সমন্বয় সাধনসহ আরো বিভিন্ন ক্ষেত্রে দুর্বল লেন্সিং এর গুরুত্ব অনেক।মহাবিশ্বে তমোপদার্থ তমোপদার্থের বিনিময় সম্পর্কীত গবেষণায় এদের ভূমিকা রয়েছে।

বিষয়শ্রেণী:মহাকর্ষীয় পরকলায়ন
পুলহ

**পুলহ** (সংস্কৃত: पुलह) হলেন বিশ্বব্রহ্মাণ্ডের সৃষ্টিকর্তা প্রজাপতি ব্রহ্মার পুত্র এবং সপ্তর্ষির মধ্যে অন্যতম। সপ্তর্ষির আর ছয়জন সদস্য হলেন মরীচি, অত্রি, পুলস্ত্য, অঙ্গিরা, ক্রতু, বশিষ্ঠ। অন্যমতে, পুলহ হলেন প্রজাপতির মধ্যে অন্যতম একজন।

মহাভারত অনুসারে, কিংপুরুষরা ছিলেন ঋষি পুলহের সন্তানাদি।

## জীবন
প্রথম মন্বন্তর এ জন্মের সময়, পুলহ দক্ষের কন্যা, ক্ষমার সাথে বিবাহ বন্ধনে আবদ্ধ হন। তাদের তিন পুত্র ছিল -কর্দম, কনকপীঠ এবং উর্বরীবত এবং এক মেয়ে পীভারি। ভাগবত পুরাণ অনুসারে পুলহ, ঋষি কর্দম ও দেবাহুতির কন্যা গতির সাথেও বিবাহ করেছিলেন। পুলহ ও গতির তিন পুত্র ছিল - কর্মশ্রেষ্ঠ, বারিয়াংসু ও সহীষ্ণু। ঋষি পুলহকে প্রজাপতি ব্রহ্মার পঞ্চম পুত্র বলে মনে করা হয়। তিনি ব্রহ্মার মস্তিষ্ক থেকে উদ্ভূত হয়েছিলেন। ব্রহ্মা সপ্তর্ষি (সাতজন ঋষি) এবং দশ প্রজাপতি তৈরি করেছিলেন। সনাতন বিশ্বাস অনুযায়ী, এরাই হলেন সকল মানবজাতির পিতা। পুলহ ঋষি সানন্দনের কাছ থেকে জ্ঞানশক্তি অর্জন করেন ও সমস্ত জ্ঞান মহামুনি গৌতমকে সঞ্চারিত করেছিলেন। তিনি অলকানন্দা নদীর তীরে তীব্র তপস্যা করেছিলেন এবং তার জন্য দেবরাজ ইন্দ্রের সভায় উপস্থিত হয়ে সম্মানিত হন। কথিত আছে যে, রাজা ভরত তাঁর সমস্ত রাজ্যাকাঙ্ক্ষা পরিত্যাগ করে পুলহের স্নেহের আশ্রয় চেয়েছিলেন। বিশ্বাস করা হয় যে, ঋষি পুলহ ভগবান শিবের এক মহান উপাসক ছিলেন। পুলহের ভক্তিতে সন্তুষ্ট হয়ে শিব বারাণসীতে পুলহেশ্বর রূপে আবির্ভূত হন।
## আরো দেখুন
* পুলস্ত্য
* ব্রহ্মা
* সপ্তর্ষি

## তথ্যসূত্র

বিষয়শ্রেণী:হিন্দু দেবতা
বিষয়শ্রেণী:হিন্দু দেবদেবী
বিষয়শ্রেণী:ঋষি
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:প্রজাপতি (দেবতা)
সীমারেখা

***সীমারেখা*** হলো একটি ভারতীয় বাংলা টেলিভিশন ধারাবাহিক, যা ২৩-এ অক্টোবর ২০১৭ সালে প্রথম টিভি তে সম্প্রচারিত হয় জি বাংলাতে। ধারাবাহিকটিতে মূল চরিত্রতে অভিনয় করেছেন ইন্দ্রাণী হালদার, অভিষেক বোস, দিয়া মুখার্জী।

## অভিনয়ে
* ইন্দ্রাণী হালদার
* অভিষেক বোস
* দিয়া মুখার্জী
* প্রিয়াঙ্কা ভট্টাচার্য
* অলিভিয়া সরকার
* বাদশা মৈত্র
* দেবদূত ঘোষ
* বিপ্লব ব্যানার্জী 
* সৌমি ঘোষ
* দোলন রায়
* সুদীপ সরকার
* অস্মিতা চক্রবর্তী

## তথ্যসূত্র

বিষয়শ্রেণী:২০১৯-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০১৭-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:জি বাংলার মৌলিক অনুষ্ঠান
কুমার কাশ্যপ মহাস্থবির

থাম্ব|200px|আনন্দ কুটি বিহারে কুমার ভান্তে, ২০০৮

**ভান্তে কুমার কাশ্যপ মহাস্থবির** (দেবনাগরী: कुमार काश्यप महास्थविर) (জন্ম **অস্তমান শাক্য**) (২৪ জুলাই ১৯২৬ – ২৬ ফেব্রুয়ারি ২০১২) হলেন একজন নেপালি বৌদ্ধ ভিক্ষু, যিনি ত্রিপিটকাচার্য হিসেবে আখ্যায়িত হন।

১৯৪৪ খ্রিষ্টাব্দে নেপালে থেরোবাদী বৌদ্ধধর্ম প্রচার এবং নেপাল ভাষায় লেখালেখির কারণে তৎকালীন স্বৈরশাসক রাণা সরকার তাকে নির্বাসনে পাঠায়। নির্বাসিত অবস্থায় তিনি ভারত এবং শ্রীলঙ্কায় দিন অতিবাহিত করেন।

## প্রাথমিক জীবন
কুমার কাশ্যপ (বিকল্প নাম: কুমার ভান্তে) পশ্চিম নেপালের পাল্পা জেলার তানসেন গ্রামে জন্মগ্রহণ করেন। তার পিতা শনৎ কুমার শাক্য এবং মা তেজ মায়া শাক্য। ১৯৪২ খ্রিষ্টাব্দে শিক্ষানবিশ সন্ন্যাসব্রত গ্রহণের পূর্বে তিনি অস্তমান শাক্য নামে পরিচিত ছিলেন। পৌরিহিত্য গ্রহণের পর কুমার ভান্তে কাঠমান্ডুতে বৌদ্ধদের একটি ক্ষুদ্র দলে যোগ দেন এবং থেরোবাদী বৌদ্ধধর্মের প্রচারে আত্মনিয়োগ করেন।

## নির্বাসন
বৌদ্ধাবাদীরা দ্রুতই জনপ্রিয় হয়ে উঠতে শুরু করলে সরকার তাদের ব্যাপারে সন্দিহান হয়ে ওঠে। বৌদ্ধ ভিক্ষুদের নেপালের প্রধানমন্ত্রীর দরবারে তলব করা হয় এবং রাজশাসক কর্তৃক সমরূপে নিষিদ্ধ বৌদ্ধধর্মের প্রচার এবং নেপাল ভাষার লেখা বন্ধে নির্দেশ দেওয়া হয়। সেই নির্দেশ অমান্য করার কারণে ১৯৪৪ খ্রিষ্টাব্দের ৩০ জুলাই তাদের দেশ থেকে বহিষ্কার করা হয়।

কুমার কাশ্যপ, ধম্মালোক মহাস্থবির, প্রজ্ঞানন্দ মহাস্থবিরসহ নেপাল থেকে নির্বাসিত আটজন ভিক্ষু প্রথমে ভারতের কুশীনগরে যান এবং সেখান থেকে সারনাথে গমন করেন। তারা সারনাথে তারা একত্রে ধর্মোদয় সভা নামে একটি বৌদ্ধধর্মীয় সম্প্রদায় গঠন করেন। কুমার কাশ্যপ পরবর্তীতে কালিম্পংয়ে গমন করেন এবং সেখান থেকে শ্রীলঙ্কায় চলে যান।

## নেপালে প্রত্যাবর্তন
শ্রীলঙ্কা থেকে একটি শুভাকাঙ্ক্ষী দল কাঠমান্ডু গমন করে সরকারকে নিষেধাজ্ঞা প্রত্যাহারের অনুরোধ করার পর ১৯৪৬ খ্রিষ্টাব্দে কুমার কাশ্যপ নেপালে প্রত্যাবর্তন করতে সক্ষম হন।

কাঠমান্ডুতে প্রত্যাবর্তনের পর কুমার কাশ্যপ স্বয়ম্ভুর আনন্দ কুটি বিদ্যাপীঠে লেখক এবং শিক্ষক হিসেবে নিযুক্ত হন। তিনি সর্বমোট ছয়টি গ্রন্থ প্রকাশ করেন। তার প্রথম গ্রন্থ *গৌতম বুদ্ধ* ১৯৫৬ খ্রিষ্টাব্দে প্রকাশিত হয়। তিনি আনন্দ কুটি বিহার থেকে প্রকাশিত সাময়িকী *আনন্দভূমি*র সম্পাদকও ছিলেন। তিনি নেপালি পাণ্ডুলিপি সংরক্ষণের জন্য গঠিত নেপাল লিপি গুঠির পৃষ্ঠপোষক হিসেবেও ভূমিকা রাখেন।

কুমার কাশ্যপ আনন্দ কুটি বিহারের মঠাধ্যক্ষ নিযুক্ত হন এবং সহকারী প্রধান ভিক্ষু থাকা অবস্থায় মৃত্যুবরণ করেন। কুমার ভান্তের মৃত্যুতে শ্রীলঙ্কার রাষ্ট্রপতি মাহিন্দা রাজাপক্ষে এবং প্রধানমন্ত্রী ডিএম জয়রত্নে গভীর শোক প্রকাশ করেন। মায়ানমারের সরকার তাকে আজ্ঞামহ সাদ্ধম্মযুথিকাধ্বজ উপাধী প্রদান করে। এছাড়া ভারত ও শ্রীলঙ্কার বিভিন্ন বৌদ্ধ সংগঠন তাকে যথাযথ সম্মান প্রদর্শন করে।

## আরও পড়ুন
* নেপাল থেকে বৌদ্ধ ভিক্ষুদের নির্বাসন

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:বৌদ্ধ লেখক
বিষয়শ্রেণী:ভাষাকর্মী
বিষয়শ্রেণী:নেপাল ভাষার লেখক
বিষয়শ্রেণী:নেপালি বৌদ্ধ ভিক্ষু
বিষয়শ্রেণী:নেপালি থেরোবাদী বৌদ্ধ
বিষয়শ্রেণী:নির্বাসিত নেপালি
বিষয়শ্রেণী:নেপালি সাংবাদিক
বিষয়শ্রেণী:নেপালি লেখক
বিষয়শ্রেণী:নেপালি ভাষার লেখক
বিষয়শ্রেণী:নেওয়ার ব্যক্তি
বিষয়শ্রেণী:পাল্পা জেলার ব্যক্তি
বিষয়শ্রেণী:বৌদ্ধ নিপীড়ন
বিষয়শ্রেণী:থেরোবাদী বৌদ্ধ সন্ন্যাসী
বিষয়শ্রেণী:নেপালি থেরবাদী বৌদ্ধ
বিষয়শ্রেণী:থেরবাদী বৌদ্ধ ভিক্ষু
বিষয়শ্রেণী:থেরবাদী বৌদ্ধ লেখক
গাটওয়ালা বন্যপ্রাণী উদ্যান

**গাটওয়ালা বন্যপ্রাণী উদ্যান** পাকিস্তানের পাঞ্জাবের ফয়সালাবাদের গাটওয়ালা শহরে অবস্থিত একটি বন্যপ্রাণী উদ্যান, উদ্ভিদ উদ্যান এবং প্রজনন কেন্দ্র। এটি খুরিয়ানওয়ালার কাছে এবং লাহোর চিড়িয়াখানা থেকে ১৪০ কিলোমিটার (৮৭ মাইল) দূরে অবস্থিত।

এটি ফয়সালাবাদের বৃহত্তম উদ্যান। গাটওয়ালা অরণ্য উদ্যান ১০০ কিলোমিটার২ এর একটি বিশাল প্রাঙ্গণ যাতে পাকিস্তান সরকারের বন মন্ত্রণালয়ের বন এলাকা, উদ্যান, হ্রদ এবং প্রশাসনিক ভবন রয়েছে। এটি শিখুপুরা রোড/লাহোর রোডে অবস্থিত, ক্লক টাওয়ার থেকে এর দূরত্ব প্রায় ২০ কিলোমিটার। এটি ফয়সালাবাদের আবাসিক এলাকার চরম সম্প্রসারণের ফলে, ফয়সালাবাদ মহানগরীর অনেক আবাসিক উপনিবেশ এবং শহরগুলোর পাশে অবস্থিত।

গাটওয়ালা পার্কের প্রধান আকর্ষণ বিশাল সবুজ প্রাঙ্গণ যাতে শিশুদের জন্য কয়েকটি রাইড, পার্ক জুড়ে প্রবাহিত খাল, বাঁশ বন এলাকা, বড় বন এলাকা এবং দুটি হ্রদ রয়েছে। একটি হ্রদ নৌকা চালানোর জন্য ব্যবহার করা হয়, অন্যদিকে ওপর হ্রদটি অনেক কুমিরের আবাসস্থল। কুমির দিয়ে হ্রদের যথাযথ ঘেরাটোপ দূর থেকে কুমির দেখার জন্য একটি নিরাপদ এলাকা তৈরি করেছে।

## ইতিহাস
যে জমিতে গাটওয়ালা বন্যপ্রানী উদ্যান অবস্থিত, সেটি পাঞ্জাব বন বিভাগের মালিকানাধীন। ১৯৮৫ সালে পাকিস্তানের তৎকালীন সরকার ফয়সালাবাদকে একটি বিভাগ ঘোষণা করে এবং অনেক উন্নয়ন প্রকল্প ঘোষণা করে। এই প্রকল্পগুলোর মধ্যে একটি ছিল গাটওয়ালার একটি বন্যপ্রাণী পার্কের উন্নয়ন। সামগ্রিক উন্নয়ন ৭ বছর সময় নেয় এবং বন্যপ্রাণী পার্কটি ১৯৯২ সালে সমস্ত সুবিধার বাস্তবায়নের মাধ্যমে সম্পন্ন হয়।

## সুবিধা
গাটওয়ালা বন্যপ্রাণী উদ্যান ভ্রমণকে প্রকৃতির কাছাকাছি উপভোগ্য করে তুলতে অনেক সুবিধা দিয়ে সজ্জিত। নিম্নলিখিত বিনোদনমূলক কার্যক্রম গাটওয়ালা বন্যপ্রাণী উদ্যানে পাওয়া যায়।

### প্রধান হ্রদ
এই হ্রদটি গাটওয়ালা বন্যপ্রাণী উদ্যানের উত্তর-পশ্চিম প্রান্তে অবস্থিত এবং প্রাকৃতিক হ্রদের একটি উত্তম উদাহরণ। হ্রদটি শ্যাওলা এবং টিউলিপ ফুল প্রদর্শন করে এবং এতে নৌকা চালানোও সম্ভব।

### শিশুদের এলাকা
শিশুদের প্রধান আকর্ষণ উদ্যানের কেন্দ্রে অবস্থিত অঞ্চল যাতে অনেক রাইড রয়েছে, তবে, প্রাকৃতিক বন্যপ্রাণীদের আভা বজায় রাখতে কোনো ধরনের যান্ত্রিক রাইড ইনস্টল করা হয় নি।

### বাঁশবাগান
গাটওয়ালা বন্যপ্রাণী উদ্যানের পূর্ব প্রান্তে প্রবাহিত স্রোতের পাশে বাঁশ বন অঞ্চল অবস্থিত। এর ঘনত্ব এবং শীতল ছায়ার কারণে গ্রীষ্মকালে এটি এক বিশেষ আকর্ষণ হয়ে উঠে।

### পাখিদের অভয়ারণ্য
গাটওয়ালা বন্যপ্রাণী উদ্যানের উত্তর-পূর্ব অংশে একটি বৃহৎ আকারের পাখির অভয়ারণ্য অবস্থিত। এই অভয়ারণ্যে অনেক প্রজাতির পাখির পাশাপাশি পাকিস্তানের অন্যান্য অঞ্চলেরও কয়েকটি প্রজাতি রয়েছে।

### কুমিরের ফার্ম
গাটওয়ালার উত্তর প্রান্তে উদ্যানের দর্শনার্থীরা কুমিরের একটি খামার দেখতে পারেন যা অনেক কুমিরের আবাসস্থল।

### উন্মুক্ত পার্ক
গাটওয়ালা বন্যপ্রাণী উদ্যানের দক্ষিণ প্রান্তটি অনেক ফুল এবং বিরল গাছ দিয়ে সজ্জিত একটি বিশাল উন্মুক্ত স্থল। বনভোজনের জন্য আসা বা শীতের মাসগুলোতে রোদ উপভোগ করার জন্য এই পার্কটি একটি প্রধান আকর্ষণ।

## তথ্যসূ্ত্র

বিষয়শ্রেণী:ফয়সালাবাদ
বিষয়শ্রেণী:ফয়সালাবাদের দর্শনীয় স্থান
বিষয়শ্রেণী:পাকিস্তানের চিড়িয়াখানা
ফুনাধু বিমানবন্দর

**ফুনাধু বিমানবন্দর** (আইএটিএ: এফএনডি) মালদ্বীপের শাভিয়ানি প্রবাল দ্বীপপুঞ্জের ফুনাধু দ্বীপে অবস্থিত একটি অভ্যন্তরীণ বিমানবন্দর। এটি শাভিয়ানি প্রবাল দ্বীপপুঞ্জের ফুনাধু মিলাধুম্মাদুলহু দ্বীপের পূর্ব প্রান্তে অবস্থিত এবং উত্তর মালদ্বীপের বৃহত্তম অধ্যুষিত দ্বীপগুলোর মধ্যে অন্যতম। ফুনাধু বিমানবন্দরে প্রথম পরীক্ষামূলক ফ্লাইট ২৪শে জানুয়ারি, ২০২০ তারিখে অবতরণ করে। দেশটির জাতীয় বিমান সংস্থা মালদ্বীপিয়ান (এয়ারলাইন) ৩রা ফেব্রুয়ারি, ২০২০ তারিখে শাভিয়ানির ফুনাধু দ্বীপে সরাসরি ফ্লাইট শুরু করে। পরিবহন ও বেসামরিক বিমান পরিবহন মন্ত্রণালয়ের মতে, ফুনাধু বিমানবন্দরে অভিযান শুরু হলে প্রতি সপ্তাহে তিনটি উড়ান অবতরণ করা হয়। ২০২০ সালের মার্চ মাস শেষ হলে নির্ধারিত ফ্লাইট দিনে তিনটি ফ্লাইটে উন্নীত হবে বলে আশা করা হচ্ছে।

## ইতিহাস
ফুনাধু বিমানবন্দর ফুনাধু এবং পার্শ্ববর্তী দ্বীপপুঞ্জে বসবাসকারী মানুষের দীর্ঘ প্রতীক্ষিত স্বপ্ন ছিল। ২০১৭ সালের জুলাই মাসে স্থানীয় কাউন্সিল নির্বাচনের আগে ফুনাধুতে বিমানবন্দর প্রকল্পের জন্য ভূমি পুনরুদ্ধার শুরু হয়, কিন্তু পরে তা বন্ধ করে দেওয়া হয়। ছয় মাস পরে মালদ্বীপের পরিবহন এবং চুক্তিকারী কোম্পানির (এমটিসিসি) ট্রেইলিং সাকশন হোপার ড্রেজার, "মাহা জারাফ" ১৫ই জানুয়ারি ২০১৮ তারিখে ফুনাধুতে অবস্থান করে এবং দ্বীপের বিমানবন্দর উন্নয়ন প্রকল্পের জন্য ভূমি পুনরুদ্ধার শুরু করে। ফুনাধু বিমানবন্দরের জন্য ভূমি পুনরুদ্ধার প্রকল্প ২৭শে মার্চ ২০১৮ সালে সম্পন্ন হয়। অভ্যন্তরীণ বিমানবন্দর উন্নয়নের জন্য দ্বীপের উত্তর দিকের পশ্চিম থেকে ২১ হেক্টর জমি পুনরুদ্ধার করা হয়।

## সুবিধা
ফুনাধু বিমানবন্দর সমুদ্রপৃষ্ঠ থেকে ৬ ফুট (২ মিটার) উচ্চতায় অবস্থিত। ফুনাধু বিমানবন্দরে একটি ১,২০০ মিটার দীর্ঘ এবং ৩০ মিটার চওড়া রানওয়ে আছে, সঙ্গে একটি ৯০ মিটার ট্যাক্সিওয়ে এবং একটি ১৫০ মিটার লম্বা ও ৫০ মিটার চওড়া অ্যাপ্রন, পৃষ্ঠঃ পিচ, ক্ষমতাঃ পিসিএন/১৫/এফ/বি/এক্স/টি রয়েছে।

বিমানবন্দরের টার্মিনাল ভবনে নির্মাণ কাজ সম্পন্ন হয়েছে, কিন্তু অগ্নি ভবন এবং অগ্নি পুকুরে এখনো কাজ চলছে।

## দ্বীপের জীববৈচিত্র
২০১৮ সালে এমটিসিসি ফুনাধু বিমানবন্দরের রানওয়ে, অ্যাপ্রন এবং ট্যাক্সিওয়ে নির্মাণের জন্য চুক্তিবদ্ধ হয়। ফুনাধু একটি পরিবেশগত সংবেদনশীল এলাকা, এর যমজ দ্বীপ ফারুকোলহুর সাথে একটি প্রবালপ্রাচীর ভাগাভাগি করে, যার মধ্যে রয়েছে ম্যানগ্রোভ বনাঞ্চল। ফুনাধু দ্বীপে বিমানবন্দর স্থাপনের ফলে এর পরিবেশের উপর অনেক প্রভাব পড়ে; যার ফলে বনাঞ্চলের বাস্তুতন্ত্রের জন্য তা হুমকিস্বরূপ হতে পারে।

## এয়ারলাইন্স এবং গন্তব্য
ফুনাধু বিমানবন্দরে এয়ারলাইন্স নির্ধারিত যাত্রী সেবা প্রদান করছেঃ

## তথ্যসূত্র

বিষয়শ্রেণী:মালদ্বীপের বিমানবন্দর
বিষয়শ্রেণী:মালদ্বীপের বিমান পরিবহন
বিষয়শ্রেণী:২০১৯-এ প্রতিষ্ঠিত বিমানবন্দর
বিষয়শ্রেণী:২০১৯-এ মালদ্বীপে প্রতিষ্ঠিত
ভারতীয় জাতীয় বিজ্ঞান একাডেমী

**ভারতীয় জাতীয় বিজ্ঞান একাডেমি**(পূর্বের নাম - ন‍্যাশনাল ইন্সটিটিউট সায়েন্স ইন ইন্ডিয়া) ভারত সরকারের বিজ্ঞান ও প্রকৌশল বিভাগের অন্তর্গত সকল ভারতীয় বিজ্ঞান ও প্রকৌশলের বিজ্ঞানীদের একাডেমি। ৭ জানুয়ারি ১৯৩৫ সালে পশ্চিমবঙ্গের কলকাতায় প্রতিষ্ঠিত হয়। বাঙালি বিজ্ঞানী মেঘনাদ সাহা ছিলেন প্রথম ভারতীয় সভাপতি। এছাড়াও সত্যেন্দ্রনাথ বসু, হোমি ভাবা, জ্ঞানচন্দ্র ঘোষ, শিশির কুমার মিত্র প্রমুখ বিজ্ঞানীরা সভাপতিত্ব করেন। বর্তমানে চন্দ্রিমা সাহা ২০১৯ সালে সভাপতি নির্বাচিত হয়েছেন।

## তথ্যসূত্র

বিষয়শ্রেণী:ভারতীয় জাতীয় বিজ্ঞান একাডেমী
বিষয়শ্রেণী:ভারতে বিজ্ঞান ও প্রযুক্তি
বিষয়শ্রেণী:১৯৩৫-এ ভারতে প্রতিষ্ঠিত
বিষয়শ্রেণী:জাতীয় বিদ্বান পরিষদ
বিষয়শ্রেণী:জাতীয় বিজ্ঞান একাডেমি
বিষয়শ্রেণী:দিল্লি ভিত্তিক সংগঠন